Pressiteade: Estiko investeerib paremasse tulevikku läbi rohetehnoloogiate kasutuselevõtu
#000000
Baltikumi ja Skandinaavia juhtiv pakenditootja Estiko jätkab jõuliselt tootmise moderniseerimist, et vähendada nii ettevõtte kui klientide ökoloogilist jalajälge ning tuua turule uus jätkusuutlik tootekategooria.
#000001
Estiko investeerib pakendiinnovatsiooni ning uute masinate soetamisse 2,4 miljonit eurot, millest 700 000 eurot rahastab Norra finantsmehhanism “Green ICT” koostöös Ettevõtluse Arendamise Sihtasutusega (EAS). Projekti käigus paigutati tootmishoonesse uus trükimasin, täiendav plastiku regranuleerimise seade taaskasutuse suurendamiseks ning laserpuhastusseade trükimasinates kasutatavate anilokside keskkonnasäästlikuks puhastamiseks. Samuti laiendatakse olemasolevat järelpõletit ning viiakse läbi täiendavad arendused ressursiplaneerimise tarkvarale.
#000002
Lisaks välisrahastuse poolt toetatud projektile on Estiko oma tarnekindluse ning -täpsuse suurendamiseks teinud täiendavaid investeeringuid ka järeltöötluses ning ekstrusioonis. Eelmisel aastal soetati uus seitsmekihiline ekstruuder, mis võimaldab toota uusi tooteid ja olemasolevaid senisest keskkonnasäästlikumalt. Oluliselt suurenenud pakkematerjalide nõudluse leevendamiseks investeeris Estiko ka tipptasemel laminaatorisse ja lõikusmasinasse. Samuti soetati uus kotikeevitus- ja korgimasin, mis võimaldab pakkuda uhiuusi tipptasemel pouch­-lahendusi ning sobivat pakendilahendust paljudele tootekategooriatele.
#000003
Estiko-Plastari juhataja Meelis Jürgensi sõnul toovad teostatud investeeringud positiivse mõju nii ettevõttele ja selle klientidele kui ka ühiskonnale laiemalt. „Pakenditootjana on Estiko püüelnud alati keskkonnasõbralikuma ja -hoidlikuma tootmise poole. Lisaks on ka tarbijad järjest rohkem liikumas rohelisemate lahenduste poole, mistõttu on meie roll olla suunanäitaja. Tänu teostatud investeeringutele saame nõudlust täita varasemast oluliselt ressursisäästlikumalt, vähendades seejuures nii meie klientide kui ettevõtte enda CO2 jalajälge,“ sõnas Jürgens.
#000005
2030. aastaks peab kõikidel Euroopa Liidu turul olevatel pakenditel olema tagatud korduvkasutatavus või ringlusesse võetavus. Seetõttu jagub pakenditööstusel väljakutseid küllaga.
#000006
Jürgensi sõnul luuakse projekti kaudu ka 12 uut töökohta. Samuti on Estiko masinate lisandumisel koolitanud aktiivselt välja nii olemasolevat tööjõudu kui värvanud ka lisaks, et tagada püsiv pakendite tootmine ja tarnimine. „Vaatamata keerulistele aegadele on nõudlus pakendite järele püsivalt kõrge, seda eriti toiduainetööstustes. See on olnud meie strateegiline valik. Kogu arenguprotsess ja uued masinad aitavad Estikol saavutada parema digitaliseerituse protsesside jälgimiseks ja juhtimiseks, et hoida oma taset kõrgel ning olla jätkuvalt hinnatud ja vääriline partner oma klientide seas,“ lausus Jürgens.
#000007
Kogu kahe aasta jooksul tehtud investeeringute maht on 5,7 miljonit eurot.
#000008
Eesti-Norra koostööprogrammi „Green ICT“ eesmärgiks on toetada Eesti ettevõtjate jätkusuutlikku arengut. Toetuse andmise eesmärgiks on Eesti ja Norra innovatsioonialase ärikoostöö suurendamine ning ettevõtete lisandväärtuse kasv ressursisäästu edendavate projektide abil. Rohkem infot projekti kohta leiate siit.
#000009
Estiko-Plastar on tunnustatud kestliku lähenemise eest
#000010
Kuula: kuidas Estiko-Plastar rajab teed jätkusuutlikkuseni
#000012
Aitäh, et liitusid meie uudiskirjaga!,
Põnevad uudised on sinu poole teel.
#000016
Täname Teid päringu eest!Vastame esimesel võimalusel.
#000017
Põnevad uudised on Teie poole teel.
#000018
Põnevad uudised on sinu poole teel.
#000019
Parema veebikülastuse pakkumiseks kasutame sel lehel küpsiseid.
#000020
Veebilehe kasutamist jätkates nõustute küpsiste kasutamisega. Rohkem infot
#000021